ים רפאלי

ים רפאלי (נולד ב-3 בנובמבר 1998) הוא זמר ישראלי. רפאלי נולד באילת. אמו נפטרה כשהיה בן 12, ובעקבות זאת עבר לגור אצל אביו. בגיל 16 עזב את בית אביו ועבר להתגורר אצל חבריו. בשנת 2018 התגייס לצה"ל כחייל בודד בלהקת חיל האוויר. החל מ-2020 מנהל זוגיות עם הזמרת שירה מרגלית. ביולי 2024 השניים התארסו. רפאלי מתגורר באילת. בסוף שנת 2017, בגיל 18, השתתף בעונה השלישית של תוכנית המציאות "אקס פקטור ישראל", העפיל לגמר וזכה במקום השלישי. ב-1 ביולי 2018 הוציא את סינגל הבכורה שלו, "שהכאב ימצא לו חברים". השיר יצא לאור לאחר חתימתו של רפאלי בחברת ארומה מיוזיק תחת ניהולו של המנטור שלו בתוכנית אקס פקטור ישראל, הזמר עברי לידר. השיר זכה להצלחה רבה, תוך שדורג בעשירייה הפותחת של המצעדים השבועיים של מדיה פורסט וגלגלצ, ואף הגיע אל המקום ה-17 במצעד השנתי של תחנת הרדיו כאן גימל. בדצמבר 2018 הוציא את הסינגל השני שלו, "מילים שהייתי אומר רק לך". השיר דורג בשיאו במקום ה-8 במצעד הרשמי של גלגלצ. בינואר 2019 השתתף באירוע מחווה ללהקת "קווין" שנערך בגני התערוכה, לצד אמנים שונים וביצע עימם עיבודים מיוחדים לשירי הלהקה. במאי 2019 הופיע בטקס פרסי ישראל יחד עם הזמרת כיתריה. השניים ביצעו יחד את השיר "זמר אהבה לים". ביולי הוציא את הסינגל "לא יוצאת לי מהראש". באוקטובר 2019 התארח בשירו של הראפר טליסמאן, "ורוד שחור". במרץ 2020 הוציא את הסינגל "אלף כינורות". השיר נכנס לפלייליסט של כאן גימל. באפריל השתתף בגרסה מחודשת לשיר "ימים טובים", שהופקה לכבוד יום העצמאות, לצד סאבלימינל, גל מלכה, כיתריה, גד אלבז ורן שפיר. בהמשך החודש, הוציא את השיר "בית הספר הישן". בשנת 2022 השתתף במחזמר "הלהקה", המבוסס על סרטו של אבי נשר. במאי הוציא את הסינגל "טירוף", בו התארח הזמר אור עמרמי ברוקמן. ב-31 במרץ 2024 הוציא את הסינגל "מקום בחייך", הסינגל הראשון מתוך אלבום הבכורה שלו. את המילים והלחן לשיר כתב והלחין רפאלי יחד עם גיא קופלמן שגם הפיק את השיר. ב-23 ביוני הוציא לאור את הסינגל "שירי דיכאון" יחד עם שחר סאול. ב-29 ביולי הוציא את הסינגל "קומה 34". ב-28 באוגוסט 2024 הוציא את האלבום "לב אחרון" הכולל את הסינגלים "מקום בחייך", "שיר לאמא", "מישהו אחר", "שירי דיכאון" (עם שחר סאול), ו"קומה 34". אלבומים 2024: לב אחרון 2018: "שהכאב ימצא לו חברים" 2018: "מילים שהייתי אומר רק לך" 2019: "לא יוצאת לי מהראש" 2020: "אלף כינורות" 2020: "בית הספר הישן" 2020: "הכל מהתחלה" 2021: "אין אף אחד" 2021: "דרמה" 2022: "אש ותמרות עשן" 2023: "שיר לאמא" 2024: "מקום בחייך" 2024: "שירי דיכאון" (עם שחר סאול) 2024: "קומה 34" 2019: "ורוד שחור" (טליסמאן) 2020: "ימים טובים" (סאבלימינל, גל מלכה, כיתריה, גד אלבז ורן שפיר) 2022: "טירוף" (אור עמרמי ברוקמן) ים רפאלי, ברשת החברתית פייסבוק ים רפאלי, סרטונים בערוץ היוטיוב ים רפאלי, באתר אפל מיוזיק (באנגלית) ים רפאלי, באתר ספוטיפיי ים רפאלי, באתר MusicBrainz (באנגלית) ים רפאלי, באתר דיזר ים רפאלי, באתר "פזמונט" מעריב אונליין, ‏ים רפאלי: "כש'אקס פקטור' נגמר נפלתי לריק, עברי לידר הציל את חיי", באתר מעריב אונליין, 6 באוגוסט 2019 ים רפאלי, באתר רשת 13 רעות ברזילי, ‏סיפור החיים המרגש של ים רפאלי, באתר ‏מאקו‏, 6 ביולי 2019 שלב האודישנים: האודישן המלא של ים רפאלי| רשת 13, באתר חדשות 13, 26 באוקטובר 2017 איתמר זהר, זה שאתה שר בקול צרוד לא אומר שאתה רוקר, באתר הארץ, 2 בספטמבר 2018 מעריב אונליין, ‏ים רפאלי: "כש'אקס פקטור' נגמר נפלתי לריק, עברי לידר הציל את חיי", באתר מעריב אונליין, 6 באוגוסט 2019 מאיה כהן, מוזיקה, באתר ישראל היום, 10 בדצמבר 2018 מערכת כאן, המצעד השנתי תשע"ט 2019, באתר כאן – תאגיד השידור הישראלי, 18 בספטמבר 2019 יעל ולצר, הפקות המיליונים של חברות ההייטק, באתר ynet, 16 בפברואר 2019 מוזיקה - ימים טובים: האמנים בשיר חגיגות עצמאות 2020, באתר פרוגי, ‏2020-04-27 יובל אראל‏, ים רפאלי – מקום בחייך, בבלוג של יובל אראל, מגזין מוזיקה ותרבות, 31 במרץ 2024 ים רפאלי מארח את שחר סאול – שירי דיכאון, באתר יוסמיוזיק, ‏24 ביוני 2024 "לב אחרון": פיינליסט 'אקס פקטור' משחרר אלבום בכורה, באתר סרוגים (בעברית)